CELEX: 32002D0747
Language: bg
Date: 2002-09-09 00:00:00
Title: Решение на Комисията от 9 септември 2002 година за установяване на ревизирани екологични критерии за присъждане на знака за екомаркировка на Общността на електрическите крушки и за изменение на Решение 1999/568/ЕО (нотифицирано под номер С/2002) 3310)Текст от значение за ЕИП.

Важна правна забележка

|

32002D0747

Официален вестник n° L 242 , 10/09/2002 стр. 0044 - 0049 специално чешко издание глава 15 том 07 стр. 167  - 172 специално испанско издание глава 15 том 07 стр. 167  - 172 специално унгарско издание глава 15 том 07 стр. 167  - 172 специално литвийско издание глава 15 том 07 стр. 167  - 172 LV.ES глава 15 том 07 стр. 167  - 172 MT.ES глава 15 том 07 стр. 167  - 172 PL.ES глава 15 том 07 стр. 167  - 172 SK.ES глава 15 том 07 стр. 167  - 172 специално словенско издание глава 15 том 07 стр. 167  - 172

		20020909Решение на Комисиятаот 9 септември 2002 годиназа установяване на ревизирани екологични критерии за присъждане на знака за екомаркировка на Общността на електрическите крушки и за изменение на Решение 1999/568/ЕО(нотифицирано под номер С/2002) 3310)(текст от значение за ЕИП)(2002/747/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1] и по-специално член 6, параграф 1, втора алинея от него,като има предвид, че:(1) Съгласно Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.(2) Регламент (ЕО) № 1980/2000 предвижда да се установят конкретни критерии за екомаркировка по категории продукти.(3) Той предвижда също преразглеждането на критериите за екомаркировка и на свързаните с тях изисквания за оценка и проверка да се осъществи своевременно преди изтичането на срока на валидност на критериите, определени за всяка категория продукти. Този преглед трябва да доведе до предложение за продължаване, отмяна или преразглеждане.(4) Целесъобразно е да се преразгледат екологичните критерии, установени в Решение 1999/568/ЕО на Комисията от 27 юли 1999 г. за установяване на екологичните критерии за присъждане на знака за екомаркировка на Общността на електрическите крушки [2] с цел да се отрази развитието на пазара. Същевременно следва да се изменят срокът на валидност на това решение, както и определението на категорията продукти.(5) Следва да се приеме ново решение на Комисията, което да установява конкретните екологични критерии за тази категория продукти, които да са валидни за срок от четири години.(6) Целесъобразно е новите критерии, установени с настоящото решение, и критериите, установени с Решение 1999/568/ЕО, да са едновременно валидни за период, ограничен до дванадесет месеца, с оглед дружествата, които са получили или заявили екомаркировка за своите продукти преди датата на прилагане на настоящото решение, да имат достатъчен срок, за да приведат тези продукти в съответствие с новите критерии.(7) Мерките, предвидени в настоящото решение, се основават на проектите за критерии, разработени от Съвета по екомаркировка на Европейския съюз, създаден по силата на член 13 от Регламент (ЕО) № 1980/2000.(8) Мерките, предвидени в настоящото решение, са в съответствие със становището на комитета, създаден по силата на член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1За да получат знака за екомаркировка на Общността по силата на Регламент (ЕО) № 1980/2000, електрическите крушки трябва да попадат в категорията продукти "електрически крушки", определена в член 2, и да удовлетворяват екологичните критерии, посочени в приложението към настоящото решение.Член 21. Категорията продукти "електрически крушки" включва:"електрически крушки с един цокъл": всички електрически крушки, предназначени за обикновено осветление, които имат един цокъл с байонетно съединение, винт или щифт. Електрическите крушки трябва да могат да се свързват с обществената електрическа мрежа."електрически крушки с два цокъла": всички електрически крушки, предназначени за обикновено осветление, които имат по един цокъл на всеки край. Става въпрос главно за всички флуоресцентни лампи. Електрическите крушки трябва да могат да се свързват с обществената електрическа мрежа.2. Следните видове лампи не са включени в тази категория продукти: компактни флуоресцентни лампи с електромагнитен баласт, прожекторни лампи, фотографско осветление и лампи за солариуми.Член 3Кодовият номер на категорията продукти "електрически крушки", определен за административни цели, е "008".Член 4Член 3 от Решение 1999/568/ЕО се заменя със следния текст:"Член 3Определението на категорията продукти и конкретните екологични критерии, установени за тази категория, са валидни до 31 август 2003 година."Член 5Настоящото решение се прилага от 1 септември 2002 г. до 31 август 2005 г. Ако не е приет нито един преразгледан критерий на 31 август 2005 г., настоящото решение се прилага до 31 август 2006 година.Производителите на продуктите, попадащи в категорията продукти "електрически крушки", на които е присъден знакът за екомаркировка преди 1 септември 2002 г., могат да продължат да го използват до 31 август 2003 година.Производителите на продукти, попадащи в категорията продукти "електрически крушки", които са подали заявление за присъждане на знака за екомаркировка преди 1 септември 2002 г., могат да получат маркировката при условията, предвидени в Решение 1999/568/ЕО. В тези случаи етикетът може да се използва до 31 август 2003 година.Член 6Адресати на настоящото решение са държавите-членки.Съставено в Брюксел на 9 септември 2002 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 216, 14.8.1999 г., стр. 18.--------------------------------------------------20020909ПРИЛОЖЕНИЕОБЩИ ПОЛОЖЕНИЯЦели на критериитеТези критерии в частност целят:- намаляването на екологичните щети или рискове, свързани с употребата на енергия (глобалното затопляне, киселинност, изчерпване на невъзобновяеми ресурси) чрез намаляване на енергийното потребление,- намаляването на екологичните щети или рискове, свързани с използването на ресурси, както в производството, така и в обработката/депонирането на електрически крушки чрез увеличаване на средния срок на живота им,- намаляването на екологичните щети или рискове, свързани с използването на живак чрез намаляване на общите емисии на живак през срока на живота на електрическите крушки,Критериите насърчават също прилагането на най-добри практики (оптимално използване на околната среда) и допринасят за повишаване съпричастността на потребителите по отношение на аспекти, свързани с околната среда. Критериите са определени на нива, които поощряват етикетирането на електрически крушки, които имат слабо въздействие върху околната среда.Изисквания за оценка и проверкаСпецифичните изисквания за оценка и проверка са посочени за всеки критерий. Изпитванията трябва да се извършват от надлежно акредитирани лаборатории или лаборатории, които отговарят на общите изисквания, посочени в стандарт EN ISO 17025, и са компетентни да извършват съответните изпитвания.Когато се изисква от заявителя да представи декларация, документи, протоколи за изпитвания или други доказателства пред компетентния орган, който разглежда заявлението, за да докаже съответствието с критериите, това означава, че те могат да бъдат представени от заявителя и/или, според случая, от неговия доставчик(ци) и т.н.. Компетентният орган, който разглежда заявлението, може да извърши независими проверки.Препоръчва се компетентните органи да вземат под внимание прилагането на признати системи на управление на околната среда като EMAS или ISO 14001, при проучване на заявленията и проверка/контрола за съответствие с критериите. (Бележка: Не е задължително да се прилагат тези системи на управление).КРИТЕРИИ1. Енергийна ефективност, срок на живот, интензитет на светлината и съдържание на живакЕлектрическите крушки с един цокъл трябва да отговарят на следните критерии:| Електрически крушки с един цокъл с баласт (компактни флуоресцентни лампи) | Електрически крушки с един цокъл без баласт (лампи на щифтове) |Енергийна ефективност | Клас А | Клас А или Б |Срок на живот | над 10000 часа | над 10000 часа |Интензивност на светлината | над 70 % при 10000 часа | над 80 % при 9000 часа |Средно съдържание на живак | 4,0 mg максимум | 4,0 mg максимум |Електрическите крушки с два цокъла трябва да отговарят на следните критерии:| Електрически крушки с два цокъла, нормален срок на живот | Електрически крушки с два цокъла, дълъг срок на живот |Енергийна ефективност | Клас А | Клас А |Срок на живот | над 12500 часа | над 20000 часа |Интензивност на светлината | над 90 % при 12500 часа | над 90 % при 20000 часа |Средно съдържание на живак | 5,0 mg максимум | 8,0 mg максимум |Бележка: Енергийната ефективност е определена в приложение IV към Директива 98/11/ЕО на Комисията от 27 януари 1998 г. за прилагане на Директива 92/75/ЕИО на Съвета за обозначаване на енергийното потребление на лампи за бита [1].Оценка и проверка: Заявителят трябва да представи доклад за изпитване, в който се посочва, че енергийната ефективност, срокът на живот и интензитетът на светлината на електрическата крушка са определени, като са използвани процедурите на изпитване, определени в стандарта EN 50285. Докладът трябва да посочва енергийната ефективност, срока на живот и интензитета на светлината на електрическата крушка. В случай че изискваното изпитване за срока на живот не е извършено, приема се срокът на живот, посочен върху опаковката, докато се получат резултатите от изпитването. Същите трябва все пак да се представят в срок от 12 месеца, считано от датата на влизане в сила на екомаркировката.Заявителят трябва да представи доклад, в който се посочва, че съдържанието на живак е измерено с помощта на описания по-долу метод. Докладът трябва да посочва средното съдържание на живак, изчислено чрез анализ на десет лампи, след това, след като се изтрият най-високата и най-ниската стойност, се изчислява средноаритметичната стойност на останалите осем стойности.Съдържанието на живак се анализира с помощта на следния метод на изпитване. Първо се отделя извитото тяло от пластмасовата му обвивка и свързаната с него електроника. Жичките се отрязват колкото се може по-близо до спойката на стъклото. Тялото се поставя в смукателен шкаф и се нарязва на сегменти. Сегментите се поставят в подходяща по големина широка пластмасова бутилка с винтова капачка, в която се поставя порцеланово топче с диаметър от 2,54 cm и 25 ml концентрирана азотна киселина, с висока чистота (70 %). Бутилката се затваря и разклаща в продължение на няколко минути, за да се раздробят сегментите на малки частици, а капачката се разхлабва периодично, за да може да се освободи евентуално натрупаното налягане. Бутилката се разклаща от време на време в продължение на половин час, през който настъпва химичната реакция. След това съдържанието на бутилката се филтрира през киселинноустойчива филтърна хартия и се събира в 100 ml градуирана обемна колба. Към колбата се добавя калиев бихромат, така че крайната концентрация на хром да бъде 1000 ppm. След това към колбата се долива чиста вода до марката. Правят се еталонни разтвори на живак, покриващи концентрациите до 200 ppm. Разтворите се анализират чрез пламъкова атомна абсорбция при дължина на вълната 253,7 nm с включена фонова корекция. Въз основа на получените резултати и като се знае обема на разтвора, може да се изчисли съдържанието на живак в електрическата крушка. Компетентният орган може да разреши да се направят малки изменения в метода на изпитване, ако това се налага по технически причини, като тези изменения трябва да се извършват последователно.2. Включване и изключванеБроят на циклите включено/изключено трябва да е над 20000 за компактните флуоресцентни лампи (КФЛ).Оценка и проверка: Заявителят трябва да представи доклад за изпитване, в който се посочва, че броят на циклите включено/изключено на една КФЛ е определен чрез използването на изпитване за бързо включване-изключване (0,5 минути в положение "включено", 4,5 минути в положение "изключено") и чрез процедурите за определяне на срока на живот, посочени в стандарта EN 50285. Докладът трябва да посочва броя на циклите включено/изключено, получени когато 50 % от изпитваните КФЛ отговарят на критериите за срок на живот на лампата, посочени в стандарта EN 50285.3. Индекс на цветопредаванеИндексът на цветопредаване (Ra) на електрическата крушка трябва да е над 80.Оценка и проверка: Заявителят трябва да представи доклад за изпитване, в който се посочва, че индексът на цветопредаване на електрическата крушка е определен чрез процедура на изпитване, посочена в стандарта и публикацията CIE 29/2. Докладът трябва да посочи индекса на цветопредаване на електрическата крушка.4. Невъзпламеними веществаа) Пластмасовите части с тегло над 5 грама не трябва да съдържат следните невъзпламеними вещества:Наименование | Номер по CAS |Декабромдифенил | 13654-09-6 |Монобромдифенил етер | 101-55-3 |Дибромдифенил етер | 2050-47-7 |Трибромдифенил етер | 49690-94-0 |Тетрабромдифенил етер | 40088-47-9 |Пентабромдифенил етер | 32534-81-9 |Хексабромдифенил етер | 36483-60-0 |Хептабромдифенил етер | 68928-80-3 |Октабромдифенил етер | 32536-52-0 |Нонабромдифенил етер | 63936-56-1 |Декабромдифенил етер | 1163-19-5 |Хлорпарафини с дължина на веригата от 10 до 13 атома въглерод, съдържание на хлор > 50 тегловни процента | 85535-84-8 |б) Пластмасовите части с тегло над 5 грама не трябва да съдържат невъзпламеними вещества или препарати, съдържащи вещества, за които към момента на заявлението се прилага едно или повече от следните обозначения за риск:R45 (може да причини рак)R46 (може да причини наследствени генетични увреждания)R50 (много токсично за водни организми)R51 (токсично за водни организми)R52 (вредно за водни организми)R53 (може да причини дълготрайни отрицателни ефекти във водната среда)R60 (може да увреди плодовитостта)R61 (може да увреди нероденото дете),както са определени в Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби за класификацията, опаковането и етикетирането на опасните вещества [2] и последващите ѝ изменения.Оценка и проверка: Заявителят трябва да декларира, че продуктът съответства на тези изисквания.5. ОпаковкаНе трябва да се използват ламинати и композитни пластмаси.Всички картонени опаковки на електрическите крушки с един цокъл трябва да съдържат най-малко 65 % (тегловни) рециклиран материал.Всички картонени опаковки на електрическите крушки с два цокъла трябва да съдържат най-малко 80 % (тегловни) рециклиран материал.Оценка и проверка: Заявителят трябва да декларира, че продуктът съответства на тези изисквания.6. Указания за потребителяПродуктът трябва да се продава с указание за съответния начин на употреба, което съдържа съвети за употреба, съобразена с околната среда, и в частност:а) сведенията (пиктограма или други) върху опаковката, трябва да привличат вниманието на потребителя относно подходящите начини за изхвърляне и приложимите законови изисквания;б) за електрически крушки с един цокъл: електрическите крушки, които не функционират с регулатори, трябва да имат етикет със съответното обозначение. Опаковката трябва да посочва големината и формата на електрическата крушка спрямо тези на обикновена лампа с нажежаема жичка;в) електрически крушки с два цокъла: сведенията върху опаковката трябва да посочват, че екологичните качества на крушката са подобрени чрез използването на високочестотен електронен баласт;г) опаковката на продукта трябва да посочва, че допълнителни сведения за екомаркировката са дадени на адрес: http://europa.eu.int/ecolabel.Оценка и проверка: заявителят трябва да посочи съответствието на продукта с тези изисквания и да представи копие от ръководството за употреба на компетентния орган, който разглежда заявлението.7. Информация върху екомаркировкатаСледният текст трябва да е вписан в клетка 2 на екомаркировката:"Висока енергийна ефективностДълъг срок на живот".Ако електрическата крушка не съдържа живак, това трябва да се посочи в клетка 2 на екомаркировката.Оценка и проверка: заявителят трябва да декларира, че продуктът съответства на тези изисквания и трябва да представи на компетентния орган, който преценява заявлението, екземпляр от екомаркировката, поставена върху опаковката и/или върху продукта.[1] ОВ L 71, 10.3.1998 г., стр. 1.[2] ОВ 196, 16.8.1967 г., стр. 1.--------------------------------------------------